**CONTRACT DE PRESTĂRI SERVICII**

**………………………**

**1. PREAMBUL**

În temeiul Legii nr.98/2016 privind achiziţiile publice și ale Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. [98/2016](http://idrept.ro/00178257.htm) privind achiziţiile publice, s-a încheiat prezentul contract de prestare servicii.

**Părţile**

**Agentia pentru Dezvoltare Regionala Sud-Vest Oltenia**, cu sediul in Craiova, Aleea Teatrului nr.1, jud.Dolj, telefon/fax 0251-412780, 0251-414904, cod fiscal 11642243, cont RO81BRDE170SV04102701700, deschis la BRD sucursala Craiova, reprezentata prin Director General, dl. Alexandru STANESCU, în calitate de **achizitor**, pe de o parte

si

**SC .................... SRL**,cu sediul în ………………………….., tel/fax: .............., CUI …………, inregistratat la Registrul Comertului sub nr. ..............., cont bancar: ............................, deschis la ..........., reprezentata legal prin administrator .........................., in calitate de **prestator,** pe de altă parte,

denumite în continuare, fiecare în parte, „**Partea**” şi în mod colectiv „**Părţile**”, au convenit încheierea prezentului contract de servicii.

**2. TERMENI ŞI DEFINIŢII**

**2.1** - În prezentul contract următorii termeni vor fi interpretaţi astfel:

**a. *Achizitor şi prestator***- părţile contractante aşa cum acestea sunt numite în contract;

***b. beneficiar*** - beneficiarul contractului, respectiv Agentia pentru Dezvoltare Regionala Sud-Vest Oltenia

***c. preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;

**d. *forţa majoră*** - este orice eveniment extern, imprevizibil, absolut, invincibil si inevitabil, care opreste sa fie executate obligatiile ce le revin partilor, potrivit prezentului contract si este constatat de o autoritate competenta.

***e.zi*** - zi calendaristică, în afara cazului în care se prevede expres că sunt zile lucrătoare; *an* - 365 de zile.

***f.conflict de interese* –**prin conflict de interese se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

***g. penalitate contractuală* –** despăgubirea stabilită în contractul de prestare servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract(majorări de întârziere și/sau daune-interese);

**3. INTERPRETARE**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.3** Clauzele şi expresiile vor fi interpretate prin raportare la întregul contract.

**4. OBIECTUL CONTRACTULUI**

**4.1.** Prestatorul se obligă să execute, în perioada convenita şi în conformitate cu obligaţiile asumate prin prezentul contract: **“Servicii pentru organizarea a 15 evenimente de informare și comunicare in anul 2025”,** în conformitate cu specificatiile tehnice.

**4.2** Achizitorul se obligă să plătească preţul convenit în prezentul contract, pentru serviciile prestate și recepționate.

**5. PREŢUL CONTRACTULUI**

**5.1** Preţul convenit pentru îndeplinirea contractului, plătibil prestatorului de catre achizitor, conform ofertei prestatorului, este de **............... lei fara TVA**, la care se adauga TVA.

**5.2.** Preţul contractului rămâne ferm, în lei, pe durata derulării contractului. Nu se acorda avans.

**5.3.** Nu se acceptă ajustarea preţului contractului.

**5.4.**Tarifele convenite pentru îndeplinirea contractului, sunt cele declarate de prestator în oferta.

**6. DURATA CONTRACTULUI**

**6.1** Prezentul contract este valabil de la data semnarii lui de catre ultima parte si pana la 31.12.2025.

**7. EXECUTAREA CONTRACTULUI**

**7.1** Serviciile pentru evenimentele din Craiova vor fi prestate la unul dintre sediile ADR SV OLTENIA iar pentru cele din Tg. Jiu la una dintre locatiile puse la dispozitie de institutiile partenere, in perioada cuprinsa intre data semnarii contractului si 31.12.2025.

**7.2** Prezentul contract încetează să producă efecte de la data îndeplinirii, de către ambele parţi contractante, a obligaţiilor care le revin conform contractului.

**8. DOCUMENTELE CONTRACTULUI**

8.1 (1) Documentele contractului sunt:

a) Specificatii tehnice;

b) Referat de necesitate ;

c) Oferta tehnico-financiară;

d) Acte adiţionale, dacă părţile vor semna astfel de documente, în timpul derulării contractului.

(2) Dacă pe parcursul derulării contractului se constată că anumite prevederi ale propunerii tehnice sunt inferioare sau nu corespund cerinţelor din specificatiile tehnice, vor prevala cerinţele din specificatiile tehnice.

**9. OBLIGAŢIILE PRESTATORULUI**

**9.1** Prestatorul se obligă să presteze serviciile mentionate în oferta transmisa, care fac obiectul prezentului contract în perioada convenita, la standardele, calitatea şi performanţele prezentate în oferta, anexă la contract.

Pentru aceste evenimente, prestatorul trebuie sa asigure următoarele tipuri de servicii (conform specificatiilor tehnice):

- 11 evenimente/20 persoane cu pauza de cafea, din care: 4 evenimente la Targu Jiu si 7 evenimente la Craiova;

- 2 evenimente/40 persoane cu pauza de cafea, din care: 1 eveniment la Targu Jiu si 1 eveniment la Craiova;

- 2 evenimente/30 persoane cu pauza de cafea si pranz, din care: 1 eveniment la Targu Jiu si 1 eveniment la Craiova.

Pentru pauza de cafea, prestatorul va asigura pentru fiecare participant la eveniment umatoarele:

• apa minerala carbogazoasa/plata la 500 ml;

• cafea (zahar, lapte condensat)

• ceai la plic, ambalat individual;

• produse de patiserie (foietaj) dulce si sărat;

Pentru masa de prânz (in sistem bufet suedez), prestatorul va asigura pentru fiecare participant la eveniment:

-Aperitiv rece - min. 2 tipuri de preparate cu branzeturi, peste/carne si derivate din carne si legume proaspete

-Fel principal - carne (pui, curcan, vita sau porc), cu garnitura (paste, orez, legume, cartofi) si salata;

-Desert minim 2 tipuri;

-Apa minerala carbogazoasa/plata la sticla de 500ml/persoana;

-Cafea ;

Prestatorul va asigura, de asemenea, pentru fiecare eveniment:

-aranjarea zonelor de servire a mesei/ pauzei de cafea, pregătirea si livrarea produselor alimentare solicitate, servicii de transport/manipulare/ debarasare, curățenia spațiului post evenimente;

-personal de servire specializat pentru asigurarea servirii bauturilor si a preparatelor culinare

pahare, cești, , tacâmuri inox, servetele, alte articole de menaj, accesorii de servire, echipamente, recipiente, etc

Notă: Pentru fiecare eveniment in parte, ADRSV va anunța înainte cu cel puțin cu 3 zile calendaristice data si ora de desfășurare. Evenimentele vor avea loc in zile lucrătoare.

**9.2** Prestatorul se obligă se remedieze pe cheltuială proprie, la cererea Achizitorului şi în cel mai scurt timp, orice deficienţă în prestarea serviciilor cauzată de neîndeplinirea corespunzătoare a obligaţiilor sale contractuale.

**9.3** Prestatorul este obligat să respecte instrucţiunile transmise de către Achizitor, ca şi cum acestea ar fi parte a contractului însuşi, clauzele prezentului contract fiind aplicabile în integralitate.

**9.4** Prestatorul este pe deplin responsabil pentru prestarea serviciilor. Totodată este răspunzător atât de siguranţa tuturor operaţiunilor şi metodelor de prestare utilizate.

**9.5** Prestatorul se obligă să asigure în tot timpul desfăşurării activităţii sale în cadrul prezentului contract respectarea normelor de conduită, securitate şi protecţia muncii specifice activităţii achizitorului.

**9.6** Prestatorul se obligă să supravegheze prestarea serviciilor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**9.7** Prestatorul se obligă să despăgubească achizitorul împotriva oricăror:

1. Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele furnizate;
2. Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea specificatiilor tehnice întocmite de către achizitor.

**9.8** (1) Prestatorul are obligația de a nu transfera total sau parțial obligațiile sale asumate prin prezentul contract.

(2) Prestatorul poate cesiona dreptul său de a încasa contravaloarea serviciilor prestate în condițiile legii.

(3) Solicitările de plată către terți pot fi onorate numai după operarea unei cesiuni în condițiile art. 9.8(2).

(4) Cesiunea nu va exonera prestatorul de nicio responsabilitate privind obligațiile asumate prin contract.

**9.9** Prestatorul este obligat să permită Comisiei Europene, Oficiului de Luptă Anti - Fraudă (OLAF) şi Curţii Europene de Conturi să verifice, prin examinarea documentelor originale cu ocazia vizitelor la faţa locului, modul de implementare a contractului, precum şi să efectueze un audit complet, dacă este necesar, pe baza oricăror şi tuturor documentelor justificative, inclusiv contabile, relevante. Astfel de verificări pot fi efectuate oricând pe o perioadă de 5 ani de la efectuarea plăţii finale.

**9.10** Prestatorul este, de asemenea, obligat să permită Oficiului de Luptă Anti - Fraudă să efectueze orice verificări la faţa locului, în conformitate cu procedurile stabilite prin legislaţia comunitară pentru protecţia intereselor financiare ale Comunităţilor Europene împotriva fraudelor şi neregulilor.

**9.11** În îndeplinirea obligaţiilor de mai sus, Prestatorul se obligă să acorde drepturile de acces necesare personalului şi/sau agenţilor desemnaţi în acest sens de către Comisia Europeană, Oficiul de Luptă Anti - Fraudă sau Curtea Europeană de Conturi la locaţia/locaţiile utilizate de Prestator pentru executarea contractului, la sistemele informatice, documentele şi bazele de date relevante pentru gestiunea tehnică şi financiară a contractului, precum şi să ia toate măsurile necesare pentru a facilita activitatea acestor persoane/agenţi. Accesul persoanelor desemnate de către Comisia Europeană, Oficiul de Luptă Anti - Fraudă sau Curtea Europeană de Conturi va fi acordat cu respectarea regulii confidenţialităţii, fără ca prin acest lucru să se încalce obligaţiile de drept public ce îi revin Prestatorului conform legii statului a cărui naţionalitate o are.

**9.12** Prestatorul va permite accesul neîngradit al persoanelor/instituțiilor mai sus menționate în cazul în care aceștia efectuează verificări/controale/audit la fața locului și solicită declarații, informații, documente, precum și ofiţerului de proiect şi/sau oricăror alte persoane desemnate de către beneficiar, precum şi personalului / agenţilor desemnaţi de către instituţiile din România abilitate conform legii să deruleze astfel de verificări şi controale.

9.13 Codul de conduită

* + 1. (1) Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
    2. (2) În cazul în care prestatorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestări servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.
    3. (3) Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
    4. (4) Prestatorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
    5. (5) Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al prestării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile care le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
    6. (6) Executarea contractului nu va genera sub nicio formă cheltuieli comerciale neuzuale. Dacă apar totuşi astfel de cheltuieli, contractul poate înceta conform art. 13 din prezentul Contract. Sunt considerate cheltuieli comerciale neuzuale:
    7. (i) comisioanele care nu sunt menţionate în contract sau care nu rezultă dintr-un contract valabil încheiat referitor la prezentul contract,
    8. (ii) comisioanele care nu corespund unor serviciilor prestate şi legitime,
    9. (iii) comisioanele plătite unui destinatar care nu este în mod clar identificat sau
    10. (iv) comisioanele plătite unei persoane care potrivit tuturor aparenţelor este o persoană interpusă.
    11. (7) Prestatorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.
    12. **9.14 Conflictul de interese**

(1) Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

(2) Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese.

(3) Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

(4) Prestatorul cu care achizitorul a încheiat contractul de achiziţie publică nu are dreptul de a angaja sau încheia orice alte înţelegeri privind prestarea serviciilor, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai achizitorului sau ai prestatorului de servicii de achiziţie implicat în procedura de atribuire cu care achizitorul /prestatorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

**9.15** Prestatorul are obligaţia de a desemna la semnarea contractului persoana responsabilă cu derularea acestuia.

**10. OBLIGAŢIILE ACHIZITORULUI**

**10.1** Achizitorul se obligă să pună la dispoziţia prestatorului facilităţile şi/sau informaţiile pe care acesta le solicită şi pe care le consideră necesare îndeplinirii contractului.

**10.2** Achizitorul are dreptul de a verifica prestarea serviciilor cu cerințele ofertei solicitate și se obligă să recepţioneze, serviciile prestate.

**10.3** Achizitorul se obligă să efectueze plățile aferente serviciilor prestate în condiţiile prevăzute la art.11 din prezentul contract. Factura va fi însoţită în mod obligatoriu de procesul verbal de receptie a serviciilor.

**10.4**Achizitorul are obligaţia de a desemna o persoană responsabilă cu derularea contractului la semnarea acestuia.

**11. MODALITĂŢI DE PLATĂ**

**11.1**Plățile se vor efectua în termen de 30 zile de la data comunicării facturii electronice către destinatar, reprezentand data la care factura electronică este disponibilă acestuia pentru descărcare din sistemul naţional privind factura electronică RO e-Factura, în baza documentelor justificative.

**11.2** Plata se va face în contul indicat de către Prestator.

**12. PLĂŢI ŞI PENALITĂŢI DE ÎNTÂRZIERE**

**12.1** În cazul în care, din vina sa exclusivă, prestatorul nu îşi execută obligaţiile asumate prin contract/sau le execută necorespunzător, atunci achizitorul are dreptul de a deduce din preţul contractului, ca penalități de întârziere, o sumă echivalentă cu 0,03% pentru fiecare zi de întârziere, din valoarea serviciilor care au fost prestate cu întârziere.

**12.2** În cazul în care achizitorul nu onorează facturile în termen de 30 de zile de la expirarea perioadei convenite, atunci prestatorul are dreptul de a solicita, ca penalități de întârziere, o suma echivalenta cu 0,03 % pentru fiecare zi de întârziere din plata neefectuată, dar nu mai mult decât valoarea sumei datorate.

**12.3** Penalitățile de întârziere datorate curg de drept din data scadenţei obligaţiilor asumate conform prezentului contract.

**13. ÎNCETAREA SI DENUNȚAREA UNILATERALĂ A CONTRACTULUI**

**13.1** Prezentul contract încetează în următoarele situații :

a) prin ajungere la termenul prevăzut în art. 6.1 ;

b) prin executarea de către ambele părți a tuturor obligațiilor ce le revin conform prezentului contract și legislației aplicabile;

c) prin acordul părților consemnat în scris;

d) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale.

**13.2** În situația rezilierii/rezoluțiunii totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**13.3** În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.

**13.4** Nerespectarea în mod repetat de către o parte a obligaţiilor contractuale va fi dovedită cu notificările scrise şi transmise de către cealaltă parte, notificări care vor face referire la neîndeplinirea respectivă precum şi la durata ei. Prin notificări se vor solicita justificări privind neîndeplinirea obligaţiilor, pe care cealaltă parte este obligată să le furnizeze în termen de maxim 5 zile de la data primirii notificării.

**13.5** Rezilierea prezentului contract nu va avea niciun efect asupra obligaţiilor deja scadente între părţile contractante.

**13.6** Părţile sunt de drept în întârziere prin simplul fapt al nerespectării clauzelor prezentului contract.

**13.7** Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice ;

b) contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) în cazul modificării contractului în alte condiții decât cele prevăzute de prevederile legale în vigoare.

**14.AMENDAMENTE**

**14.1** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile prevăzute de legislația în vigoare.

**14.2** Contractul poate fi modificat, in conformitate cu art.221 din Legea 98/2016 privind achizitiile publice.

**15. FORŢA MAJORĂ**

**15.1** Forţa majoră este constatată de o autoritate competentă.

**15.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**15.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**15.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**15.5** Dacă forţa majoră acţionează sau se estimează că va acţiona o perioada mai mare de 1 lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**15.6** Nu va reprezenta o încălcare a obligaţiilor din contractul de prestare servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de prestare servicii de către părţi.

**15.7** Prestatorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de prestări servicii este rezultatul unui eveniment de forţă majoră. În mod similar, achizitorul nu va datora majorări de întârziere pentru plăţile cu întârziere, pentru neexecutare sau pentru rezilierea de către prestator pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

**15.8** Cazul fortuit nu este exonerator de răspundere contractuală.

**16. SOLUŢIONAREA LITIGIILOR**

**16.1** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**16.2** Dacă achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la sediul achizitorului.

**17. LIMBA CARE GUVERNEAZĂ CONTRACTUL**

**17.1** Limba care guvernează contractul este limba română.

**18. COMUNICĂRI**

**18.1** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris/e-mail trebuie înregistrat atât în momentul transmiterii cât şi în momentul primirii.

**18.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**19. PROTECTIA DATELOR CU CARACTER PERSONAL**

**19.1** Datele cu caracter personal ale reprezentanților Partilor, la care Achizitorul/Furnizorul, in calitate de operatori de date, sau persoanele împuternicite, care prelucrează date cu caracter personal, vor avea acces în derularea prezentului contract, se vor prelucra in condițiile Regulamentului (UE) 2016/679 - privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

**19.2** Partile nu prefigureaza ca in baza prezentului Contract sa fie transmise alte date cu caracter personal decat informatiile de contact ale persoanelor implicate in executarea Contractului din partea Partilor, afiliatilor sau subcontractorilor acestora, respectiv a reprezentantilor legali/imputernicitilor acestora, respectiv nume, prenume, functia, adresa de business, nr. de telefon si email de business, precum si date ce privesc executarea contractului

**19.3** Operatorul de date va prelucra datele cu caracter personal ale celeilalte Parti/reprezentanților celeilalte Parti în scopul executării acestui Contract, precum si pentru a-și îndeplini obligațiile care îi sunt impuse de legislația aplicabilă, precum si in scopuri legitime, cum ar fi prevenirea fraudei, realizarea raportărilor interne, aplicarea masurilor de analiza a clientelei conform legislației aplicabile etc., in condițiile Regulamentului General privind protecția datelor.

**19.4** Partile au obligația de a informa direct, conform art. 12 si 13 din Regulamentul General privind protecția datelor, reprezentanții sau salariații săi împuterniciți in relația cu Achizitorul, respectiv Furnizorul cu privire la prelucrarea datelor lor de către cealalta parte, pentru scopuri de gestionare a Contractului, pentru verificările si raportările prevăzute de legislația aplicabila, pentru îndeplinirea unei obligații legale, cum ar fi Legea nr. 129/2019 pentru prevenirea si sancționarea spalarii banilor, precum si pentru instituirea unor masuri de prevenire si combatere a finanțării actelor de terorism, precum si in alte scopuri legitime in funcție de relația contractuala.

**19.5** Partile vor asigura standardele de securitate cu privire la datele cu caracter personal, așa cum prevede articolul 32 din Regulamentului General privind protecția datelor. Astfel Partile se obligă sa ia și să aplice toate măsurile tehnice și operaționale adecvate în vederea protejării datelor cu caracter personal împotriva oricăror distrugeri accidentale sau ilegale, pierderi, modificări, dezvăluiri sau acces neautorizat și împotriva procesării ilegale.

**19.6** Persoanele vizate ale căror date sunt prelucrate astfel de Parti au drepturile prevăzute de către articolele 15 -22 din Regulamentului General privind protecția datelor, respectiv:

* dreptul de acces la date conform art. 15;
* dreptul de rectificare a datelor, conform art. 16;
* dreptul de ștergere a datelor, conform art. 17;
* dreptul la restricționarea datelor, conform art. 18;
* dreptul la portabilitatea datelor, conform art. 20;
* dreptul de a obiecta, conform art. 21;
* dreptul de a nu fi supus unei decizii individuale automatizate, inclusiv profilare, conform art. 22;
* dreptul de a vă adresa Autorității Naționale pentru Supravegherea Prelucrării Datelor cu Caracter Personal și justiției.

**19.7** Toate aceste drepturi pot sa fie exercitate de catre persoana vizata printr-o cerere scrisă, semnată si datată, transmisă la urmatoarele date de contact:

**(i) Agentia pentru Dezvoltare Regionala Sud-Vest Oltenia,**

**Sediu: Aleea Teatrului nr.1, Craiova, cod postal 200402;**

**Adresa de email :** [dpo@adroltenia.ro](mailto:dpo@adroltenia.ro)

**(ii) Societatea: …………………………**

**Sediu : …………………………….**

**Adresa de email: …………………………..**

**19.8.** Partea va răspunde acestei solicitări în termen de 30 de zile în condiţiile prevăzute de Regulamentul General privind protecţia datelor.

**19.9.** De asemenea, Responsabilul cu protecția datelor al fiecarei Parti poate fi contactat, menționând ca destinatar numele Societatii, in atentia „Responsabilului cu protecția datelor".

**20. LEGEA APLICABILĂ CONTRACTULUI**

**20.1** Contractul va fi interpretat conform legilor din România.

**21. DISPOZIŢII FINALE**

21.1Prezentul contract contine un numar de 8 (opt) pagini.

**21.2** Prezentul contract a fost încheiat in ……. exemplare, cate unul pentru fiecare parte, astazi ........................

|  |  |
| --- | --- |
|  |  |

**Achizitor Prestator**

**Agentia pentru Dezvoltare Regionala SC \_\_\_\_\_\_\_\_\_\_\_\_\_\_ SRL**

**Sud-Vest Oltenia**

**…………………………… …………………………………**